Sumerian cuneiform tablet — Period: Old Babylonian — Genre: Royal Inscription
Sign sequence:
<SURFACE> 
 UD AN EN KID LI 
 LUGAL AN RI E NE 
 EN GAL KUR KUR RA KID 
 AN UD RA IGI ŠA₆ GA NA 
 MU KALAM@g IGI IN BAR RA |A.AN| 
 |UD.GIŠ%GIŠ.NUN| KI 
 URU |U.GUD| KI ŠU KAD₅ A NI 
 |EZEN×BAD| BI KAK |IGI.DIB| NE 
 E₂ UD RA 
 KI BI EŠ₂ GI₄ GI₄ NE 
 |IGI.E₂| |NUN&NUN| GI AB@g NA MAH A NI 
 SAG BI AN DIM₂ IL₂ I NE 
 AN UD AN EŠ₂ |NUN&NUN| DA BI 
 KI KU KU₃ NE NE A 
 |EZEN×A| GAR HUL₂ HUL₂ LA BI EŠ₂ KU₄ KU₄ NE 
 KA GAR NU PAP RU DA NA 
 NE IN KA GA A 
 UD BI A 
 UR SAG DUN AN UD 
 NAM GAL AN EN KID LI 
 |UD.GIŠ%GIŠ.NUN| KI E₂ UD RA 
 MU NI IN TAR RA EŠ₂ 
 HUL₂ LA DIM₂ 
 IM MA NA NI TUM GAR 
 SA |GUD×KUR| SU I LU NA 
 LUGAL ŠU KA GA NI ME EN 
 KA HUL₂ MA AN |UMUM×KASKAL| 
 A₂ BI MU DA AN |NINDA₂×NE| 
 UD BI A 
 |LAGAB.LAGAB| KI EN GI KI URI 
 LU₂ GU₂ MU DA AB KAK UŠ A 
 ŠA₃ MU AŠ A KA 
 A DU 8(DIŠ) |A.AN| 
 GIŠ KU TA GAN IM MI PA 
 URU |AŠ.AŠ| GU₂ BAR RA MU NE 
 LAGAR@g KA UB ME EŠ₂ GAN NI KU₄ 
 LU₂ |NE.RU| 
 LU₂ |IGI.UR| IG 
 DU@g BI KALAM@g TA GAN IM MI BU 
 KUR GU₂ SI A 
 KA GA GA₂ HU MU NI KU 
 GAR UD |U.GUD| NI A TA 
 SIG₄ E₂ UD RA 
 BA DIM₂ MA TA 
 LUGAL |IGI.DU| NE NE IR 
 LUGAL NA ME 
 AN UD BA RA MU KALAM@g IGI IN ŠE GA |A.AN| 
 |EZEN×BAD| |UD.GIŠ%GIŠ.NUN| KI 
 NU MU NA TA AN KAK |A.AN| 
 SA |GUD×KUR| SU I LU NA 
 KI |NINDA₂×NE| AN UD 
 AN EŠ₂ |NUN&NUN| DA BI 
 LUGAL |KA×GAN₂@t| GA 
 LUGAL |KA₂.AN.RA| KI 
 LUGAL AN UB DA LIMMU₂ 
 LUGAL KA GA NI 
 KI AN UD 
 AN EŠ₂ |NUN&NUN| DA TA ŠE GA ME EN 
 KA GA KA GA AN UD 
 AN |AMAR.UD| BI DA KA 
 |KI.SU.LU.EŠ₂.GAR| ZI GA 
 MA DA MU TA 
 ŠA₃ MU BA KA 
 SIG₄ BI MU NI DUH 
 |EZEN×BAD| |UD.GIŠ%GIŠ.NUN| KI 
 |HI×AŠ₂| SAG GAL DIM₂ MI NI IL₂ 
 E₂ UD RA ŠU NE@s IM MI AK 
 |IGI.E₂| |NUN&NUN| GI AB@g NA MAH NE NE 
 SAG BI AN DIM₂ MI NI IL₂ 
 AN UD AN IM 
 AN EŠ₂ |NUN&NUN| DA BI 
 KI KU KU₃ NE NE A 
 |EZEN×LAL₂| GAR HUL₂ HUL₂ LA BI EŠ₂ 
 MI NI KU₄ 
 E₂ UD RA 
 AN KAL ŠA₆ GA BI IM MI GI₄ 
 SU AN UD AN IM 
 AN EŠ₂ |NUN&NUN| DA BI 
 HI GA RA IM MI AK 
 GAR KA GA AN UD 
 AN |AMAR.UD| BI DA KID 
 KI BI EŠ₂ IM MI GAR 
 |EZEN×BAD| BA AN UD 
 SA |GUD×KUR| SU I LU NA RA 
 NAM |NUN&NUN| NAM |KA×GAN₂@t| GA 
 |IGI.DIB| NAM TI LA KID 
 SAG E EŠ₂ MU NI IN |PA.HUB₂.DU| 
 MU BI IM 
 |HI×AŠ₂| EŠ₂ |A.AN| AN UD 
 SAG NAM BARA₂ GA NI 
 ŠA MU KALAM@g IL₂ LA 
 NAM TI ŠA₃ HI GA |GI%GI| SA AK A 
 NAM LUGAL ZAG DU NU TUK A 
 GIŠ PA GAR SI DI 
 KALAM@g GI EN GI EN 
 GIŠ KU |KA×GAN₂@t| GA GIŠ |GUM×ŠE| LU₂ PAP E NE 
 NAM EN UB DA LIMMU₂ BA 
 DU URU EŠ₂ AK DA GAR BA NI EŠ₂ MU NA AN SUM

Provide the transliteration.

<SURFACE>
u₄ {d}en-lil₂-le
lugal dingir-re-e-ne
en gal kur-kur-ra-ke₄
{d}utu-ra igi sag₉-ga-na
mu-un-ši-in-bar-ra-am₃
zimbir{ki}
uru ul ki-šu-peš₆-a-ni
bad₃-bi du₃-u₃-de₃
e₂-babbar-ra
ki-bi-še₃ gi₄-gi₄-de₃
u₆-nir gi-gun₄-na mah-a-ni
sag-bi an-gin₇ il₂-i-de₃
{d}utu {d}še₃-ri₅-da-bi
ki-tuš ku₃-ne-ne-a
sil₆ nig₂-hul₂-hul₂-la-bi-še₃ ku₄-ku₄-de₃
inim nig₂ nu-kur₂-ru-da-na
bi₂-in-dug₄-ga-a
u₄-bi-a
ur-sag šul {d}utu
nam gal {d}en-lil₂-le
zimbir{ki} e₂-babbar-ra
mu-ni-in-tar-ra-še₃
hul₂-la-gin₇
im-ma-na-ni-ib₂-gar
sa-am-su-i-lu-na
lugal šu dug₄-ga-ni me-en
gu₃ hul₂ ma-an-de₂
a₂-bi mu-da-an-aŋ₂
u₄-bi-a
niŋin ki-en-gi ki-uri
lu₂ gu₂ mu-da-ab-du₃-uš-a
ša₃ mu aš-a-ka
a-ra₂ 8(diš)-am₃
{geš}tukul-ta he₂-em-mi-sig₃
uru didli gu₂-bar-ra-mu-ne
du₆ ka-ar₂-me-še₃ he₂-ni-ku₄
lu₂-erim₂
lu₂-hul-ŋal₂
suhuš-bi kalam-ta he₂-em-mi-bu
kur gu₂ si-a
dug₄-ga-ga₂ hu-mu-ni-tuš
nig₂ u₄ ul-li₂-a-ta
sig₄ e₂-babbar-ra
ba-dim₂-ma-ta
lugal palil-ne-ne-er
lugal na-me
{d}utu ba-ra-mu-un-ši-in-še-ga-am₃
bad₃ zimbir{ki}
nu-mu-na-ta-an-du₃-am₃
sa-am-su-i-lu-na
ki ag₂ {d}utu
{d}še₃-ri₅-da-bi
lugal kala-ga
lugal babilim₂{ki}
lugal an-ub-da limmu₂
lugal dug₄-ga-ni
ki {d}utu
{d}še₃-ri₅-da-ta še-ga me-en
dug₄-ga-dug₄-ga {d}utu
{d}marduk-bi-da-ka
ugnim zid-ga
ma-da-mu-ta
ša₃ mu-ba-ka
sig₄-bi mu-ni-du₈
bad₃ zimbir{ki}
hur-sag gal-gin₇ mi-ni-il₂
e₂-babbar-ra šu gibil im-mi-ak
u₆-nir gi-gun₄-na mah-ne-ne
sag-bi an-gin₇ mi-ni-il₂
{d}utu {d}iškur
{d}še₃-ri₅-da-bi
ki-tuš ku₃-ne-ne-a
asila nig₂-hul₂-hul₂-la-bi-še₃
mi-ni-ku₄
e₂-babbar-ra
{d}lamma sag₉-ga-bi im-mi-gi₄
su {d}utu {d}iškur
{d}še₃-ri₅-da-bi
du₁₀-ga-ra im-mi-ak
nig₂-dug₄-ga {d}utu
{d}marduk-bi-da-ke₄
ki-bi-še₃ im-mi-gar
bad₃-ba {d}utu
sa-am-su-i-lu-na-ra
nam-nir nam-kala-ga
u₃ nam-til₃-la-ke₄
sag-e-eš₂ mu-ni-in-rig₇
mu-bi-im
ur₅-še₃-am₃ {d}utu
sag nam-barag-ga-ni
ša-mu-un-il₂-la
nam-til₃ ša₃ du₁₀-ga gi₁₆-sa ak-a
nam-lugal za₃-ša₄ nu-tuku-a
{geš}gidri nig₂-si-sa₂
kalam ge-en-ge-en
{geš}tukul kala-ga {ŋeš}naŋa₃ lu₂-kur₂-e-ne
nam-en ub-da limmu₂-ba
du-ri₂-še₃ ak-da nig₂-ba-ni-še₃ mu-na-an-šum₂